
KAPTOL VRHBOSANSKI 
KREKOVA 5, SARAJEVO. . 


Molitva Kristu Kralju. 


O Isuse. Kriste! Ja Ti se klanjam kao Kralju svijeta. 
Sve, što je stvoreno, za Tebe je stvoreno. Raspolaži sa 
mnom kao sa svojom svojinom! Ja obnavljam svoj krsni za- 
ovjet, i odričem se đavla i njegovih raskoši i njegovih djela, 
i obećajem, da ću živjeti kao dobar kršćanin. Poglavito se 


obvezujem, da ću svim silama nastojati, te pobijede prava, 


Božja i Njegove Crkve: Božansko Srce Isusovo! Tebi izru- 
čujem svoj slabi rad sa nakanom, da sva srca pripoznaju 


Tvoje sveto Kraljevstvo, i da se tako Tvoje mirotvorno 


Kraljevstvo utvrdi po svemu svijetu. 
(Potpuni oprost uz obične uvjete podijeljen 24.II. 1925.) 


Krist Kralj. 


* IVAN, 
po milosrđu Božjem i po milosti Svete Apostolske 
Stolice nadbiskup i metropolita vrhbošanski, svima 
svećenicima vjernicima, koji su u nadbiskupiji vrh- 
bosanskoj, pozdrav i blagoslov. u Gospodinu našem 
Isusu Kristu!“ : 


Predraga braćo u Isusu! 


Čitav. svijet katolički oduševljeno je pozdravio 
našega Sv. Oca Papu Pija XI., kad je ono svršetkom 
Svete Godine 1925. onako sjajno i svečano proglasio 
živu istinu i činjenicu: Isus Krist jest Kralj. 
Krist je Kralj svemu svijetu, Kralj svima stvorenjima, 
Kralj svima ljudima. Krist je Kralj u dubinama duše 
naše, Kralj u kućnom i u javnom životu našem, »Kralj 
nad kraljevima i Gospodar nad gospodarima«.) 

Ovaj proglas Svetoga Oca pravi je glas Provid- 
nosti Božje u naša danas tako mučna i mračna vre- 
mena. Danas, kad se svi toliko tužimo na tolike gorke 
plodove, kojima posvuda rađa to. otpadanje poje- 
dinaca i čitavih naroda od Boga i od Isusa Krista, 
taj raskol među vjerom i javnim životom. Posvuda 


je renne nesloge i plamen međusobne zavisti. Po- 


1) Otkr. 19, 16. 


svuda su po svijetu zavladale tolike neobuzdane 
požude i raspasane strasti. Posvuda je neizmjerna 
pohlepa, slijepo i razuzdano samoljublje, pa razdor 
i laž i prijevara među ljudima. Posvuda je porušen 
domaći mir, rasklimana stalna zajednica obitelji, 
uzdrmani temelji čitavoga društva ljudskog. Vjera, 
ćudorednost, mir srca i savjesti, dakle ono, što je 
najsvetije i najdragocjenije, trga se iz srca čovjeku. 
Mi živimo danas u vremenu, koje više ne zna ni 
za Božji ni za ljudski ugled. Uprav se nogama gazi 
svaki ugled. Ruši se svaki poredak, danas ovdje, 
sutra ondje. Udara se jednako na zakon Božji i 
ljudski. Onaj buntovni luciferski »Neću služiti« do- 
vikuje se u sav glav i ljudskoj i Božjoj vlasti. I 
stoga po svemu svijetu i nered i zabuna i bijeda i 
golotinja i plač i tolika nevolja svaka. »Sa svih strana 
napale nas goleme nevolje«, vikao je ono makabejski 
rod?); a viče danas tako i sav ljudski rod, koji srlja 
u propast. Jedna doista crna i žalosna slika. Slika 
duhovnog rasula. Slika za plač. 

Brod je čovječanstva zašao u krive i crne vode, 
i prijeti mu sigurna propast. Brod čovječanstva mora 
se svakako opet povratiti u luku, koju je ostavio, 
da iz nje onda krene pravim smjerom. Natrag mora 
rod ljudski k svojemu Zakonodavcu, natrag k svo- 
jemu Božanskom Kralju, ako neće da ugine u mu- 
kama skrajnog očajanja. Kristu Kralju mora se rođ 
ljudski opet podvrći u svoj odanosti i poslušnosti, 
ako hoće da se spasi, i ako hoće, da zavlada u svijetu 
dobro i mir, i da opet pracvatu ruže na izrovanom 
licu čovječanstva, kako to lijepo kaže jedan savre- 
meni pisac.*') »Jer temelja drugoga ne može nitko 


2) 1. Mak. 12, 18. — 2) Giovanni Papini. 


postaviti, osim onoga, koji je postavljen, a taj je Isus 
Krist.«*) »I nema drugoga imena pod nebom danoga 
ljudima, u kojem bismo se mogli spasiti.) 

I Providnost Božja eto pruža čovječanstvu spa- 
sonosnu i mironosnu ruku po Namjesniku Kristovu 
na zemlji: Providnost je Božja bez sumnje ponukala 
i potakla Namjesnika Kristova na zemlji, da u naše 
tako uzburkane dane uvede blagdan Krista Kralja, 
na čijem je božanskom ugledu utemelien svaki ugled 
čovječanski. Svaka vlast dolazi od Boga.) I ako se 
više ne pripoznaje Božja vlast, onda se je raspala 
i sva ljudska vlast, rasplinula se je kao dim na vjetru. 
Samo u povraiku Kristu Kralju i Njegovim božanskim 
zakonima, zakonima ljubavi i mira, mogu narodi i 
pojedinci ljudi da opet nađu svoje spasenje i izbav- 
ljenje od pošasti, koja ih je tako zarazila. Mora svijet 
da sa prorokom Izaijom zavapije: »Gospodin je naš) 
Kralj, On će nas spasiti.«") 

I nakana, u kojoj je naš Sveti Otac ustanovio. 
blagdan Krista Kralja, bila je samo ta, da se to bo- 
lesno društvo ljudsko privede Kristu Kralju i tako 
se izbavi iz tolikog danas nereda i jada. Ovako Sveti 


“Otac u svojoj divnoj svjetskoj enciklici") od 11. pro- 


sinca 1925. govori o samom blagdanu Krista Kralja: 
»Blagdan Krista Kralja, koji se odsada ima po ci- 
jelom svijetu svake godine slaviti na posljednju ne- 
delju mjeseca listopada, puni Nas dobrom nadom, da 
će se ljudsko društvo u dobar čas žurno povratiti 
k preljubljenom Spasitelju. I kad mi određujemo, da 
se Krist ima od svega katoličkog svijeta častiti kao 
Kralj, onda time hoćemo da izađemo ususret potre- 

4) 1. Kor. 3, 11. — *) Dj. Ap. 4, 12. — %) Rim. 18, 1. — 
T) Iz. 38, 22. — 5) ,Quas primas“. 


bama današnjeg vremena i da pružimo spasonosan 
lijek protiv one pošasti, koja je danas zarazila društvo 
ljudsko... I kad svi vjernici uvide, da se pod bar- 
.jacima Krista Kralja moraju hrabro i neprestano 
boriti, onda će planuti vatrom apostolskom i pregnuti 
za tim, da se otuđene i neuke duše: privedu natrag 
k Bogu, a i sami će sve učiniti, da se prava Božja 
očuvaju neokrnjena.« 

Da to sve bude, da se ispune tako plemenite i 
svete želje našega Svetoga Oca, da Isus Krist' za 
vlada svijetom, da zavlada i našim razumom i našim 
srcem i čitavim našim bićem, da zavlada i našim 
obiteljima i javnim životom i čitavim našim društvom: 
to sam i ja, predraga braćo u Isusu, odlučio da vam 
ove godine i Korizme progovorim o Kristu Kralju. 
I najprije ću vam pokazati temelje, na kojima stoji 
Kristovo Kraljevstvo. I onda ću vam po svetom Evan- 
đelju ispripovjediti čitav život Isusov, a u tom bo- 
žanskom životu, pri svakom koraku i događaju, 
ugledat ćete Krista kao pravoga Božanskoga Kralja. 
I onda ćemo poslušati očinski glas našega Svetog 
Oca, i stavit ćemo se kao pravi vojnici i svjedoci 
pod spasonosni barjak Krista Kralja, i poći ćemo 
junački za našim Kristom Kraljem, uvijek i svagdie 
spremni za Njega i živjeti i trpjeti i umrijeti. 

Sve su to, braćo, misli, što tako lijepo pristaju 
i odgovaraju svetoj Korizmi, u kojoj se moramo naj- 
više baviti baš mislima o našem Božanskom Spa- 
. sitelju. Kad Isusa dobro ugledamo i upoznamo, onda 
ćemo ga zavoljeti svim srcem svojim i svom dušom 
svojom i svom snagom svojom. Onda ćemo sa sv. 
Ivanom Aposiolom zvati k sebi Isusa: »0, dođi, 


Gospodine Isuse!«*) O, dođi i budi Kralj našim du- 
šama, našim obiteljima, čitavom društvu našemu! Pa 
podignimo, braćo u Isusu, svoje oči i svoja srea_k 
Isusu Kristu, koji je, vidjet ćete, uistinu pravi i vječni 
naš Kralj! I neka Isusov božanski i kraljevski sjaj 
upane u duše naše! Pa neka i mi mognemo, opet sa 
sv. Ivanom Apostolom, govoriti: »I vidjesmo slavu 
Njegovu, slavu kao KRV od Oca, puna 
milosti i istine.«) 


I. Temelii Kristovu Kraljevstvu. 


Uči nas naša sveta vjera, da je Isus Krist Kralj 
svega svijeta i svih vijekova. Njegovu Kraljevstvu 
nema granica. Pred Isusom Kristom mora da se po- 
kloni svako koljeno, koljeno i onih, koji su na nebu, 
i onih, koji su na zemlji, i onih, koji su pod zem- 
ljom.") Živa i neživa priroda Božja ima da časti 
Isusa Krista kao svoga svemogućega Kralja. Lijepo 


nam to izriče sv. Grgur ovako: »Nebo pripoznaje 


Krista za Kralja, kad šalje svoju zvijezdu, da stane 
nad jaslicama betlehemskim. I more  pripoznaje 
Krista za Kralja, kad Krist stupa po njemu kao Kralj. 
I zemlja pripoznaje Krista za Kralja, kad se sva 
trese pred Njegovom smrću. I sunce pripoznaje 
Krista za Kralja, kad pomrča pred Njegovom smrću. 
Istijeneiklisure pripoznaju Krista za Kralja, 
kad pucaju pred Njegovom smrću. I podzemni 
svijet pripoznaje Krista za Kralja, kad povraća 
iz sebe svoje mrtvace.« 

Jest, braćo, Krist je doista Kralj svega s nija 
Kralj svih stvorova i svih vijekova. A temelj ovoj 


%) Otkr. 22, 21. — 10) Iv, 1, 14. — 11) Filiplj. 2, 10. 

Njegovoj kraljevskoj časti i vlasti jest Njegovo Bo- 
žanstvo, jest ono čudesno bitno sjedinjenje Njegova 
čovječanstva sa Božanstvom. Božanska i čovječanska 
narav sjedinjene su u Kristu u jednu osobu. I On 
govori o sebi sad ono, što je Božansko, sad ono, što: 
je čovječansko. »Razvalite ovaj hram, i za tri dana 
opet ću ga podignuti«.?) Taj hram jest Njegova čo- 
vječanska narav. I sam Krist svojim Božanstvom, 
koje je najuže sjedinjeno sa Njegovom čovječanskom 
naravi u jednu osobu, opet će podignuti taj čovje- 
čanski hram svojega tijela. 

»Oče, proslavi me slavom, koju imadoh u Tebe, 
prije nego svijet postade!«?*) Tako moli Krist za 


slavu, On čovjek moli, a moli za onu veliku, božansku: 


i vječnu slavu, koju je imao kod Oca prije svih 
vremena. Velika, vječna, božanska slava ide dakle 
Njega i sada, kad je došao na ovu zemlju i sjedinio 
se sa čovječanskom naravi. 

isus Krist jest dakle pravi Bog, i u tom stoji 
najdublji temelj Njegovom Kraljevskom dostojanstvu 
i veličanstvu. On je Bog sviju, i zato je Kralj sviju. 
I zato On govori: »Sve je meni predao Otac moj.«") 
Sve bez izuzetka. Sve, što opstoji i postoji, jest pod 
kraljevskim žezlom Boga-Kralja Isusa Krista. Pod 
Njim, pod Kristom Kraljem svako je stvorenje: i svi- 
jetlo i voda i zemlja i rijeke i snijeg i led i drveće 
i cvijeće i ptice i ribe i životinje poljske i živine 
šumske, a poglavito čovjek, čiju je narav uzeo Krist 
na se, pa ju tako oplemenio i posvetio. Ne te- 
melji se dakle kraljevska vlast Kristova na kakvoj 
sili. »Niti ju je silom oteo, niti ju je od druguda 
pribavio,« kaže Sv. Otac Pijo XI. u svojoj enciklici 


12) Iv. 2, 19. — 15) Iv. 17, 5. — %) Luk. 10, 22. 

o Kraljevstvu Kristovu. Mnogi su zemaljski vladari, 
kao, recimo, Neron i Napoleon, došli do vlasti okrut- 
nom silom. Na lješinama tolikih i tolikih podigli su 
oni svoje prijestolje. Nisu bili kraljevi po svojoj biti 
i naravi. Drugi su opet došli do kraljevskog dosto- 
janstva po ženidbi ili po kojoj drugoj prigodi. Ni oni 
nisu kraljevi po svojoj biti i naravi. A Isus Krist jest 
Kralj po svojoj biti i naravi, jer je On Bog i ujedno 
čovjek. 

A Isus Krist jest blagi i krotki Kralj naš. Kralj 
Mirotvorni. On se nikada ne razmeće svojom kra- 
ljevskom čašću i vlašću. On, u svojoj krotkosti, voli 
se nazivati »Janjetom Božjim«. On, Sin Božji, 
nema na sebi ni sjenke od kakve ponositosti. Toliki 
su bili u svijetu kraljevi i dali su i sve su učinili, 
da njihovi podanici oćute njihovu kraljevsku moć i 


silu. A Krist Kralj ostaje uvijek naš ponizni i mi- 


lostivi Spasitelj, koji je došao na ovaj svijet da služi, 
a ne da bude posluživan. A ipak je On Kralj svega 
svijeta, Kralj sviju kraljevstva i država na svijetu. 
On je to bio prije, On je to i danas, On će to biti 
u sve vijeke. On je jedini Kralj svega svijeta po 
svojoj biti i naravi. Drugi jesu kraljevi ove ili one 
zemlje, i nisu posve sigurni ni za svoje prijestolje 
ni za svoj život. Krist je vječni Kralj svega svijeta. 
I zato moraju Njemu da budu podložni svi stvorovi. 
Svi se moraju Njemu klanjati kao Bogu; svi se mo- 
raju pokloniti Njemu i u Njegovoj čovječioj naravi, 
svi, i anđeli i ljudi. 

»Hvalite Gospodina svi narodi, hvalite Ga svi 


puci!«'?) Tako je sveti Pjesnik u Starom Zavjetu zvao 


15) Ps. 116, 1. 

ljude, da hvale Trojedinoga Boga. Tako i pjesnici u. - 


Novom Zavjetu mogu zvati sve ljude na zemlji, neka 
hvale, diče i slave Isusa Krista, Spasitelja svijeta. 
i jedan Danijel u Novom Zavjetu može zvati i go- 
voriti kao ono Danijel") u Starom Zavjetu. Na hvalu 
i slavu i blagosivanje Krista Kralja može nas sve 
zvati ovako: : | 
Blagosivajte Gospodina, o sva djela Gospodnja, 
hvalite i uzvisujte ga u vijeke! Blagosivajte Gospo- 
dina, o anđeli Gospodnji, hvalite i uzvisujte ga u vi- 
jeke! Blagosivajte Gospodina, o nebesa, hvalile i 
uzvisujte ga u vijeke! I sve vode, blagosivajte Gospo- 
dina! I sunce i mjesec i sve zvijezde nebeske neka 
blagosivaju Gospodina! I kiša i rosa, i vatra i žega, 
i zima i vrućina neka blagosivaju Gospodina i Kralja! 
T led i snijeg, i dan i noć, i gore i bregovi, i rijeke 


i izvori neka blagosivaju i hvale Gospodina, Isusa , 


Krista Kralja! I sve, što se zeleni na zemlji, i sve, 
što se miče u vodi, i sve ptice nebeske, i sve živine 
zemaljske, i ljudi i svećenici i sluge Gospodnje, i 
duhovi i duše pravednih neka blagosivaju i hvale 
Gospodina Našega Isusa Krista, koji je Kralj naš kao 
druga božanska osoba od vijeka, Kralj naš i kao 
Bog-Čovjek od svojega zemaljskog rođenja. 

Krist je Kralj i u svom zemaljskom rođenju. 
I zato sve onako sja i blista u siromašnim betle- 
hemskim jaslama. I zato ona nebeska svjetlost u 
srcu B. D. Marije i u duši sv. Josipa. I zato anđeli 


nebeski pjevaju, i pastiri se betlehemski onako ra- 


duju. I zato onaj daleki put svetih Mudraca sa Istoka. 
Sve je to za onoga maloga i svetoga Kralja Novo- 


18) Dan. 3, 57. sl. 

rođenoga, za Isusa Krista, Otkupitelja svijeta. I jer 
je Isus Krist Kralj, zato ona vjernost i odanost 
Apostola prema Njemu. Jer je Isus Kralj, zato i danas 
još tolika vjernost svega pravovjernog svijeta prema 
Njemu. O dođite, braćo, i poklonimo se Kralju, ko- 
jemu sve živi! Tako se je zvalo i pjevalo u svoj pro-. 
šlosti; tako se pjeva i odziva i u sadašnjosti; tako 
će ostati i u budućnosti. Tako ima da bude i da 
se slavi osobito sada svake godine, kad sveikujemo 
blagdan Krista Kralja, što nam ga je ustanovio naš 
slavno vladajući Sveti Otac Papa Pijo XI., kojemu 
za to naša hvala do neba. 


Ali Krist Kralj nije samo kralj po svome rođenju. 
Njegova se kraljevska prava ne temelje samo ma 
Njegovu izlasku iz krila Presvetoga Trojstva i na 
Njegovu rođenju iz kraljevskoga. koljena Davidova, 
već je Krist Kralj i stekao ovu kraljevsku čast i vlast 
svojom vlastitom zaslugom, svojim djelom  Otku- 
pljenja. Ovako govori Sveti Otac Pijo XI.: »Može li nam 
koja misao biti ugodnija i slađa, negoli kad pomi- 
slimo, da nam Krist zapovijeda ne samo po prirođe- 
nom pravu, nego i po stečenom pravu, naime kao 
naš Oikupitelj? O kad bi svi zaboravni ljudi uvijek 
imali na pameti, koliko. smo stajali svoga Spasitelja! 
Evo šta u tom smislu kaže Sv. Pismo: Niste otku- 
pljeni raspadljivim srebrom i zlatom, nego dragocje- 
nom krvlju Krista kao nedužna i neokaljana Jaganj- 
ca."") Za veliku cijenu otkupio nas je Krist od sotone 
i grijeha.“) I zato Krist ima pravo na ljude, na nji- 
hovo tijelo i na njihovu dušu. A tko ima takovo pravo, 
taj je vladar i kralj. Duše je ljudske Krist izbavio 


"") 1. Petr. 1, 18. 19. — 25) 1. Kor. 6, 20. 

od grijeha. On ih je uresio dragim kamenom svoje 
božanske milosti. On ih je opet učinio baštinicima 
Kraljevstva nebeskoga. I zato je Krist dušama ljud- 
skim Kralj. I tjelesa ljudska uskrisit će Krist na 
posljednji dan, na Sudnji Dan, jer je i u njih stavio 
sjeme besmrtnosti. On je svojim uskrsnućem zaslužio 
i naše uskrsnuće. I zato ćemo mi, veli sv. Pavao, us- 
krsnuti s Kristom i s Njim se proslaviti.) 

I Krist Kralj ispunio je i ispunja uvijek časno 
svoju kraljevsku čast i vlast. On je uvijek pun odu- 
ševljenja, pun rada i žrtvovanja za svoj puk. Naš Kralj 
Isus Krist ne straši se nikada nikakve muke i ni- 
kakve žrtve za svoje vjernike. Na usta proroka Izaije 
ovako Krist govori o sebi: »Duh je Gospodnji na 
meni, jer me je Gospodin pomazao, da propovijedam 
kroikima; poslao me je, da iscejeljujem ranjene u 
srcu, da navješćujem zarobljenima otkupljenje, i su- 
žnjima, da će im se otvoriti tamnica; da oglasim go- 
dinu milosti Gospodnje i dan osvete Boga našega; 
da utješim sve žalosne, da dadnem žalosnima u Sionu 
krunu mjesto pepela, ulje radosti mjesto žalosti, sve- 
čano odijelo mjesto duha tužnoga.") Naš Krist Kralj 
sve je to do u tančine ispunio. On u sv. Evanđelju 
ovako veli o sebi: »Sin Čovječji nije došao, da njemu 
služe, nego da on služi i da život svoj dadne u otkup 


za mnoge.«<“') Sve je to učinio naš Spasitelj. On se je 


odrekao svih radosti i ugodnosti ovoga života. Samo 
rad, samo molitva, samo žrtva, to je bio Njegov život. 
Krist je Kralj žrtve. Žrtva do smrti, to je bila Njegova 
lozinka. Ovako stoji o Njemu napisano u Sv. Pismu: 
»Crv je, a ne čovjek; podsmijeh ljudima i poruga na- 


19) Rim. 8, 17. — 2) Iz. 61, 1.—3. — 2!) Mat. 20, 28. 


Todu . . . Sasušena kao crijep snaga Njegova, i jezik 
Njegov prionuo za grlo... Probodoše ruke Njegove i 
noge Njegove, i sve kosti Njegove izbrojiše.«*?) »Pre- 
zren je bio i odbačen između ljudi. Kao jedan, od koga 
svak zaklanja lice... Mučen je bio i zlostavljen, ali 
nije otvorio usta svojih. Kao janje na zaklanje bio 
je vođen, i kao ovca nijema pred onim, koji je striže, 
nije otvorio usta svojih:<?) 

Takva je bila ljubav i žrtva u našega Krista 
Kralja. To je bila prava kraljevska ljubav prema 
svome puku, ljubav bez kraja i granica. Nisu se mogli 
ljudi svojom snagom da uzdignu do djetinjstva Bož- 
jega, pa zato je došao na svijet Spasitelj naš, da u 
svojoj kraljevskoj i otkupiteljskoj ljubavi pomogne 
ljudima. »Mogli su se ljudi prodati,« kaže sv. Au- 
gustin, »ali se nisu mogli sami otkupiti.« Otkupio 
ih je Isus Krist. On ih je s Bogom izmirio. On, vječni 
Sin Božji, stupio je među Boga i ljude, i kao Bog-Čo- i 
vjek dao je Bogu dostojnu i savršenu zadovoljštinu 
za ljude. Ali svojom smrću Krist je stekao i sebi ne- 
izmjernu zaslugu i vanjsku slavu. On sam kaže o 
svojoj muci i smrti: »Zar nije trebalo da to sve Krist 
pretrpi i tako uđe u slavu svoju?<“) Krist je svojom 
pregorkom mukom i smrću stekao sebi svoju vanjsku 
slavu i uzvišenost; stekao je sebi svoje slavno uskr- 
snuće i svoje u nebo uzašašće; stekao je sebi svoje 
Prijestolje ob desnu Boga Oca; stekao je sebi svoju su- 
dačku vlast nad živima i mrtvima; stekao je i za- ' 
služio je tako sebi i kraljevsko dostojanstvo nad svim 
svijetom i nad svakim stvorom u svijetu. U tom smislu i 
sv. Pavao Apostol lijepo govori ovako: »Bog, Otac 


2%) Ps, 21. — #5) Iz. 53. — 2) Luk. 24, 26. 

slave, uskrisio je Krista od mrivih i posadio ga ob 
desnu svoju na nebesima, nad svako poglavarstvo i 
vlast, i silu i gospodstvo, i nad svako ime, što se na- 


zivlje ne samo na ovome svijetu, nego i u budućemu. - 


Sve je podložio pod noge Njegove, i Njega je dao za 
najsjajniju glavu Crkvi, koja je tijelo Njegovo, punina 
Onoga, koji sve ispunjava u svemu.«“) 


Tako je Krist i po svojim zaslugama Kralj svi- ž 


jeta, Kralj živih i neživih stvorova. A to nas sve mora 
da napuni zahvalnošću i vjernošću prema našemu Bo- 
žanskom: Kristu Kralju. On je ono rekao: »Kad bu- 
: dem podignut od zemlje, sve ću privući k sebi.«*) 
I naš je Krist Kralj eno podignut od zemlje na križ. 
I mi ćemo, braćo, po svetom Križu uspeti se do Nje- 
gova božanskog i kraljevskog Srca. I mi ćemo sa po- 
uzdanjem pristupiti k tomu Prijestolju milosti, da 
primimo milosrđe i nađemo milost, kad nam ustreha 
pomoć") I u tom Presvetom Srcu Krista Kralja mi 
ćemo slabi i umorni otpočinuti. I nitko nas neće ni- 
kada otkinuti od toga Prijestolja i Srca. I sa sv. Pe- 
. trom mi ćemo vapiti Isusu: »Gospodine, komu ćemo 


ići? Ti imaš riječi života vječnoga.«*) Mi vjerujemo . 


i znademo, da si Ti Svetac Božji i Kralj naš. I mi ćemo 
svoj život dovršiti uz Križ Isusov i na premilostivom 
Sreu svojega Krista Kralja. I mi se jedino u Njega uz- 
damo i sa svetom Crkvom vapijemo Njemu: »Ti je- 
dini Gospodin, Tijedini Najviši, Isuse 
Kriste! TiKraljslave, Kriste! Ti Pobje- 


ditelju,Kralju,Kraljuvijekova,Kralju 


zemlje, Kralju nebesa, Isuse Kriste, 


smilujnam se!« 


%) Ef. 1, 20.—23. — 25) Iv. 12. 32. — 2") Hebr. 4, 16. — 

HH. Život Krista — život Kralja. 


Dobro se kaže: Koga se ne poznaje, onoga se ne 
može ni ljubiti. I ako današnji svijet malo ljubi Isusa 
Krista, to je sigurno zato, jer ga malo poznaje. Nema 
ljubavi k Isusu, jer nema poznavanja Isusa. A mi, 
braćo u Isusu, hoćemo da svim srcem i svom dušom 
ljubimo Isusa Krista, svojega Božanskoga Kralja. 
I zato hoćemo da ga što bolje upoznamo. A najbolje 
ćemo ga upoznati, ako promotrimo čitav život Njegov. 
I najljepše korizmeno promatranje jest baš proma- 
tranje života Isusova. Pa stoga uđimo sada u život 
Isusov! I vidjet ćemo, da je život Isusov najsvetiji, 
najponizniji i najuzvišeniji život, život veličanstven, 
život božanski i kraljevski, život Krista Kralja. U tom 
životu ugledat ćemo odmah Krista kao Kraljevsko 
Dijete, kojemu se dolaze pokloniti i anđeli i ljudi. 
I gledat ćemo ga, kako se kao pravi Kralj pokazuje 
svijetu, i kako kao Kralj propovijeda svijetu Kra- 
ljevstvo Božje. I vidjet ćemo ga, kako osniva svoje 
Kraljevstvo na zemlji, svoju svetu Crkvu. I vidjet 
ćemo ga, kako kao Kralj ulazi slavno u kraljevski Je-. 
ruzalem, i kako kao Kralj uzilazi na svoje uzvišeno 
prijestolje. I vidjet ćemo ga napokon u svoj Njegovoj 
kraljevskoj vlasti, koja mu je dana na nebu i na 
zemlji. 

. 1. Kraljevsko Dijete. 

Djedovi Isusovi bili.su koljena Davidova, koljena 
kraljevskoga. Marija, mati Isusova, bila je kraljevskoga 
koljena Davidova. I sveti Josip, poočim. Isusov, bio je 
također od loze velikoga kralja Davida. Doduše, kuća 
Davidova bila je osiromašila i nije više imala vlasti 
u ruci. Ali je ta kuća ipak imala veliko obećanje Me- 

sijsko, obećanje, da će iz nje izaći Mesija, to jest Krist. 
I vjernici Židovi čekali su jednako na Krista Kralja . 
iz kuće Davidove. 

Život Isusov počinje navještenjem Njegova za- 
čeća i rođenja. Marija, zaručnica Josipova, bila je je- 
dnoga lijepog dana u svojoj tihoj sobici u gradu Naza- 
retu. Tad najedamput ukaza joj se Anđeo Gabrijel, 
poslan od Boga Oca. I Anđeo Gabrijel pozdravi 
Mariju i navijesti joj: »Evo začet ćeš i rodit ćeš 
“ Sina, i nadjeni mu ime Isus! On će biti velik 

izvatćese Sin Svevišnjega idatće mu. 
Gospodin Bog prijestolje Davida, oca 
Njegova,i kraljevatćeudomuJakovlje- 
vu uvijeke,iKraljevstvuNjegovuneće 
bitikraja.<) 

Tako je bio Krist proglašen Kraljem odmah, čim 
je postao čovjekom. . 

I onda u onoj svetoj poištoj noći, kad se je Isus 
rodio u betlehemskoj štalici, zapjevali su anđeli ne- 
beski nad štalicom, i jedan je anđeo Gospodnji navi- 

. jestio pastirima na poljani betlehemskoj ovu radosnu 
vijest: »Javljam vam veliku radost, koja će biti svemu 
narodu; jer vam se danas rodi Basel kojijeKrist 
Gospodin.) 

I onda su stigli u Jeruzalem Mudraci sa Istoka, 


Mudraci Duhom Svetim rasvijetljeni. Došli su oni sa, 


kraljevskim darovima, da se poklone novorođenomu 
Kristu Kralju. I pitaju oni po Jeruzalemu: »Gdje je 
Kraljžidovski,štosejerodio,jervidje- 
.smo Njegovu zvijezdu na Istoku i do- 
dosmodaMusepoklonimo.«) A tada je vla- 


2) Luk. 1, 31.—83. — %) Luk. 2, 10.—14. — %) Mat. 2, 2. 

dao u Jeruzalemu Irud kralj. I on se uplaši, i sav Je- 
Tuzalem uplaši se s njim. Vijest o novorođenom Kri 
stu Kralju djelovala je na sve kao kakva bomba. Svi 
su se uzbunili, kad im se je tako navijestio dolazak 


velikoga Mesije. Irud kralj dobro je znao za obećanje 


Mesijsko i za ufanje židovsko. I prepade se sad za 
svoje kraljevsko prijestolje. I poče odmah smišljati, 


kako da pogubi toga svoga suparnika. 


Mudraci sa Istoka saznali su napokon u Jeru- . 
zalemu, da se Krist ima roditi u gradu: Betlehemu, u 
Judeji, jer je prorok ovako napisao: »I ti Betleheme, 


zemljo Judina, nipošto nisi najmanji među kneževskim 


gradovima Judinim, jer ćeiztebeizićiKnez 
koji će vladati nad narodom mojim I 
zraelom.<) I sveti Mudraci otišli su u grad Betle- 


hem i našli su Dijete Isusa s materom Njegovom, i pali 
.su ničice i poklonili Mu se; i otvorili su blago svoje i 


izvadili Mu darove svoje: zlato, Bajan i dragocjenu 
pomast smirnu. 
I kad su onda sveti Mudraci otišli, javi se Anđeo 


Gospodnji Josipu u snu, i reče mu: »Ustani i uzmi 


Dijete i mater Njegovu, pa bježi u Egipat i budi ondje, 
dok ti ne kažem, jer će Irud tražiti Dijete, sa ga 
pogubi.«*) 

Tako je sad moralo to Kraljevsko Dijete Isus 
poradi svoga Kraljevstva poći u progonstvo i bježati 
u daleku zemlju Egipat. 

Zar nam, braćo, sve ovo, što smo eto čuli iz Sv. 
Pisma o Kraljevskom Djetetu Isusu, ne pokazuje i 
ne dokazuje uprav bjelodano, da je naš Gospodin 
Krist uistinu. Krist Kralj, kojemu se eto klanjaju i 
anđeli i i ljudi? 


E Mat. 2, š= s) Mat. 2, 13. 
9* 


Ara i 


2. Krist propovijeda svoje Kraljevstvo. 


Prošle su godine Isusova progonstva u Egiptu. 
I prošlo je vrijeme Isusova skromnog života u gradu 
Nazaretu. Isus sad ide u svijet, da Prapovijeda svoje: 
Kraljevstvo nebesko. 

A prije toga Njegov je preteča sv. Ivan Krstitelj 
navijestio svijetu ovo: »Ljudi, pokoru činite, jer se 
približi Kraljevstvo nebesko! Pripravite 
* put Gospodnji, poravnite staze Njegove! Za mnom do- 
lazi jači od mene, pred kim ja nisam dostojan sagnuti 
se i odriješiti remena na obući Njegovoj.«“) I ova je 
propovijed Ivana Krstitelja učinila veliko uzbuđenje 
među narodom. I narod je jedva čekao da ugleda 
svoga Mesiju, svoga Krista Kralja. 

I dolazi Isus. Dolazi Isus i prolazi zemljom Ju-. 
dejom čineći dobro i liječeći sve, koje je bio nadvladao: 
đavao.) 

Nebesa se nad Njim otvaraju, i Duh Sveti Mi 


na Njega kao golub, i glas progovara s nebesa: »0 v o: : 


je Sin moj ljubezni, koji je po mojoj 
volji.) 

I onda odlazi Isus u pustinju, da se postom i 
molitvom pripravi za svoje zvanje, za propovijedanje: 
svojega Kraljevstva. I tada pristupi k Njemu sotona, i 
pokaza mu sva kraljevstva zemaljska i slavu njihovu, 
i reče Isusu: »Sve ovo dat ću tebi, ako padneš ničice,. 
te mi se pokloniš.« A Isus mu odgovori: »Odlazi, so- 
tono, jer je pisano: Gospodinu Bogu svomu klanjaj se: 
i Njemu jedinome služi!« I đavao ostavi Isusa, i an- 
đeli pristupiše Isusu, te su Mu služili.") Tako je Isus 


34) Mat. 3, 2.; Mark. 1, 7. — 5) Dj. Ap. 10, 88. — ") Mat. 
3, 16.—17. — 87) Mat. 4, 8.—11. 

u prvom sukobu sa sotonom sjajno nadvladao sotonu, 
koji je kao knez tmine dosada vladao u svijetu. 


I onda je Isus javno izišao pred svijet kao »Rab 
Ješu Nosraja«, to jest kao Učitelj Isus iz Nazareta. 
"Tako je Isusa odmah nazvao svijet u domaćem he- 
brejskom jeziku. I kad je onda Isus izabirao sebi uče- 
nike, pristupi k Njemu i Natanael, koji je bio iz Kane - 
Galilejske, i reče Isusu u sav glas: »Rabbi, to jest 
Učitelju, Ti si Sin Božji, Ti siKralj Izra- 
elski!k«?*) : : 

I onda je Isus svojim prvim čudom na svadbi u 
Kani Galilejskoj pokazao svoju božansku moć i slavu. 
I Njegovi su učenici još više vjerovali u Njega. 

I onda je Isus počeo propovijedati svijetu o 
svome Kraljevstvu. On propovijeda i govori ovako: 
se ljudi, pokoru, jersepribližiKraljev- 

stvo nebesko!«*) 

I propovijeda Isus narodu na gori o blaženstvima 
Kraljevstva Božjega. On izdaje svoje kraljevske bo- . 
žanske zakone. On u divnim pričama i prilikama pri- 
kazuje svoje divno Kraljevstvo nebesko.) Kraljev- 
stvo je nebesko, govori Isus, kao čovjek, koji posija - 
dobro sjeme na njivi svojoj. I Kraljevstvo je nebesko 
kao mreža, što se baca u more, i hvata ribu svako- 
jaku. I Kraljevstvo je nebesko kao blago sakriveno 
u polju. I Kraljevstvo je nebesko kao trgovac, koji 
traži dobre bisere. I Kraljevstvo je nebesko, govori 
dalje Isus, kao kralj zemaljski, koji načini svadbu 


sinu svomu. I Kraljevstvo je nebesko kao zrno goru- 
šično, što ga uzme čovjek i posije na njivi svojoj. 
. izrno uzraste i bude veliko drvo, i ptice nebeske do- 


5€) Iv. 1, 49. — %%) Mat. 4, 17. — 40) Mat. 13, 24. sl. 

laze i gnijezde se na granama njegovim. I dalje go- 
vori Isus: Kraljevstvo je Božje kao kvas, što ga uzme 
žena i pomiješa u tri mjere brašna, dok sve ne 
ukisne. I kad su onda jedamput upitali farizeji Isusa: 
»Kad će doći Kraljevstvo Božje?« odgovori im Isus: 
»Kraljevstvo Božje neće doći u vanjskom sjaju, niti 
će se kazati: evo ga ovdje ili eno ga ondje; jer eto, 
Kraljevstvo je Božje među vama.«*) I drugiput rekao 
je Isus velikomu mnoštvu naroda ovu veliku riječ o 
Kraljevstvu Božjem: »Zakon i proroci bili su do 
Ivana; a od dana Ivana Krstitelja navješćuje se Kra- 
ljevstvo nebesko. Tko ima uši da čuje, neka čuje!«*) 


I bila je najčešća propovijed Isusova propovijed 
o Kraljevstvu Božjem. I sebe je Isus uvijek nazivao . 


Kraljem, koji je primio svu vlast nad Kraljevstvom 
Božjim. »Ja sam,« govori Isus, »dobri pastir i po- 
znajem svoje . i druge ovce imam, koje nisu iz 
ovoga ovčinjaka, i one mi valja dovesti, i čut će glas 
moj; i bit će jedno stado i jedan pastir . .. Ovce moje 
slušaju glas moj; i ja poznajem njih, i one idu za 
mnom. I ja im dajem život vječni, i nikada neće pro- 
. pasti, i nitko ih neće oteti iz moje ruke.«*) I ovo je 
rekao Isus učenicima na svojoj posljednjoj večeri: 
»Vi. zovete mene Učiteljem i Klospodinoj, i pravo 
velite, jer i jesam.«*) 
I kad je Isus bio blizu Jeruzalema, i kad su Ži- 
dovi mislili, da će se sad odmah pojaviti Kraljevstvo 
Božje, onda im je Isus kazao ovu priču: Neki čovjek 


ugledna roda ode u daleku zemlju, da primi kra- . 


-ljevsku čast i da se onda vrati. Desetorici svojih 


4) Luk, 17, 20.—21. — ') Mat. 11,12.—18. — vo) Iv. 10, 


14. 16. 27. — *4) Iv. 18, 18. 


za ašli 


sluga razdijeli deset mina, da trguju s njima. A_nje- 
govi sugrađani mrzili su na njega, i poslaše za njim 
poslanike sa izjavom: »Nećemo, da ovaj kra- 


.ljuje nad namak Ali iza malo vremena vrati 


se čovjek natrag sa kraljevskom čašću. I on dozva 
sluge, kojima je bio dao novac, da vidi, koliko je koji 
prigospodario. I prema dobitku razdijeli im vlast nad 
gradovima. Napokon dade dovesti i one svoje ne- 
prijatelje rekavši: »One moje neprijatelje, koji ne 
htjedoše, da ja kraljujem nad njima, dovedite ovamo, 


4+ ubijte ih preda mnom!«*) 


I drugim je pričama i prilikama učio Isus, da je On 


Kralj Kraljevstva Božjega. A najjasnije istaknuo je 


to Isus onda, kad je pod kraj svojega javnog života 
opisao opći Sudnji Dan. Ovako je tada govorio Isus: 


»Kad dode Sin Čovječji u slavi svojoj i svi anđeli 


s Njim, onda će sjesti na prijestolje slave 
svoje. Isabrat će se pred Njim svi narodi, i raz- 
lučit će ih jedne od drugih, kao pastir što razlučuje 
ovce od jaraca... Itadaćereći Kralj onima, što 
će Mu biti s desne strane: Hodite, blagoslovljeni Oca 


moga, i naslijedite Kraljevstvo, koje vam je 


pripravljeno od postanka svijeta... A onima, koji će 


biti s lijeve strane, reći će: Idite od mene, prokleti, 


u oganj vječni, koji je pripravljen đavlu i anđelima 
njegovim!«*) ' 


Braćo! Isus je onaj Sin Čovječji, koji će jedamput 


doći u slavi svojoj i sa anđelima svojim. I taj Sin 


Čovječji sa prijestolja slave svoje sudit će kao slavo- 
dobitni Kralj svima narodima na Sudnji Dan. 


4) Luk. 19, 11.—27. — 40) Mat. 25, 31. sl. 

5. Krist osniva svoje Kraljevstvo. 


Kako smo vidjeli, Isus je Krist svakom prilikom 
propovijedao svijetu o svome Kraljevstvu, koje na- 


ziva sad Kraljevstvom nebeskim, sad Kraljevstvom - 


Božjim. I što je Isus propovijedao, to je i proizveo. 
Tri godine dana putuje On Galilejom, Judejom i Sa- 
marijom i osniva Kraljevstvo Božje. Isus tjera iz svi- 
jeta sotonu, koji se je bio dokopao vlasti u svijetu. 
Isus izgoni iz ljudi nečiste duhove. I tako je pokazao 
svoju vrhovnu vlast nad nečistim duhovima. 

Isus Krist pokazao je svoju kraljevsku vrhovnu 
vlast i nad nerazumnim stvorenjima. On isejeljuje 
svakojake bolesti. On uskrisuje mrtve. On umnožava 
hljebove. On zapovijeda moru, buri i vjetrovima. I sav 
svijet čudi se i snebiva se toj svemogućnosti Isusovoj i 
pita se u čudu: »Tko je taj, da mu se pokoravaju 
vjetar i more?«) 

I svijet se iz dana u dan sve više uvjeravao, da 
je Isus onaj obećani Kralj. Govorili su ljudi ovako: 
»Ovo je zaista Prorok, koji ima doći na svijet.«?) 1 
jednoga dana htjeli su Isusa učiniti kraljem. »A kad 
Isus doznade,« kaže sveto Evanđelje, »da će doći da 
ga uhvate i učine kraljem, ode On opet sim u goru.«*) 
Isus nije htio zemaljskoga gospodstva i kraljevstva. 
Njegovo je Kraljevstvo nebesko, duhovno. I za ovo 
svoje Kraljevstvo okupljao je On oko sebe pomoćne 
čete, ali ne čete sa kopljima i mačevima, nego čete 
sa duhovnim oružjem, što im ga je davao. On je oku- 
Pljao oko sebe izabrane učenike, koji će kao Apostoli 
Njegovi zaputiti u svijet, da svojim propovijedanjem 
rasprostiru i šire Kraljevstvo Božje na zemlji. I za 


47) Mark. 4, 41. — 45) Iv. 6, 14. — #9) Iv. 6, 15. 

tu njihovu službu Isus ih je opremio svakom svojom 
kraljevskom vlašću i povlasticom. On im je dao vlasi 
nad nečistim duhovima. On im je rekao:  »Štogod 
svežete na zemlji, bit će svezano i na nebesima, i što- 
god razriješite na zemlji, bit će razriješeno i na ne- 
besima.<«) On je Petra proglasio Stijenom, na 
kojoj će sagraditi svoju Crkvu. Rekao mu je: »Ti si 
Petar, to jest Stijena, i na toj Stijeni sagradit ću Crkvu 
svoju, i vrata je paklena neće nadvladati.«) I onda 
je Isus dao Petru ključeve Kraljevstva ne- 
beskoga. I svima je Apostolima za njihovo apo- 
stolsko djelovanje odredio Isus prijestolje u svome 
Kraljevstvu. Rekao im je ovo: »I ja određujem vama 
Kraljevstvo, kako je Otac moj meni odredio ... da. 
sjedite na prijestoljima i sudite dvanaest plemena 
Izraelovih.«*) 

Tako je Isus Krist osnovao na zemlji Kraljevstvo 
Božje, to jest svoju svetu Katoličku Crkvu, koju je eto 
opremio poipunom neovisnošću u duhovnom  pod- 
ručju. 


4. Krist kao Kralj ulazi u Jeruzalem i uzilazi na svoje 
prijestolje. 

isusovo javno djelovanje izazvalo je po svoj Ju- 
deji i Galileji silan pokret. I mnogi su vjerovali u 
Njega i pošli su za Njim. A mnogi su i ustali protiv 
Njega. Osobito farizeji i književnici židovski bili su 
mu zavidni, i progonili su ga zlobno i lukavo, i narod 
su svakojakim lažima pobunjivali proti Njemu. 

Jednoga dana učini Isus opet jedno veliko čudo: 
uskrisi Lazara od mrtvih. I neki od Židova otidoše k 


50) Mat. 18, 18. — #1) Mat. 16, 18. — 5%) Luk. 22, 30. 

 iarizejima i kazaše im, što je učinio lsus. Tada sa- 
zvaše glavari svećenički i farizeji skupštinu, pa su 
“na skupštini među sobom ovako govorili: »Što da 
činimo? Ovaj čovjek čini mnoga čudesa. Ako ga tako 


ostavimo, svi će vjerovati u njega, i doći će Rimljani, | 


i otet će nam zemlju i narod.« A jedan od njih po 
imenu Kajfa, koji je bio one godine veliki svećenik, 
reče im: Vi ne znate ništa, i ne mislite, da je bolje za 
nas, da jedan čovjek umre za narod, negoli da sav 

narod propadne. A ovo Kajfa ne reče, kaže sv. Evan- 
- đelje, sim od sebe, nego, jer je bio veliki svećenik 
one godine, proreče, da Isusu valja umrijeti za narod, 
i ne samo za narod, nego da djecu Božju, koja su bila 
razasuta, sabere u jedno. Od toga dakle dana dogo- 
voriše se glavari svećenički i Jariiešh da ubiju 
Isusa.*) : 

“Ali je Isus prije toga imao da kao veliki Kralj 
uniđe svečano u grad Jeruzalem, u »grad velikoga 
Kralja«. 

Isus dakle dođe šest Brani prije blagdana Pashe 
u Betaniju, gdje je prebivao Lazar, što je bio umro, i 
koga je Isus oživio od mrtvih. I ovdje Isusu zgotoviše 
večeru. Tada Marija, sestra Lazarova i vjerna učenica 
Isusova, uze litru prave nardove dragocjene pomasti, 
i pomaza noge Isusu. Ovo je pomazanje bilo za pogreb 
Isusov, veli sv. Evanđelje. 

I onda Isus zaputi u Jeruzalem. I veoma veliko 
mnoštvo naroda, što je bilo došlo u Jeruzalem na 
blagdan Pashu, čuvši da Isus dolazi u Jeruzalem, 


uzeše grane od palama, i iziđoše mu ususret, i. pro- ' 


stirali su svoje haljiae po putu, i vikali su Isusu iza 


8) Ivy. 11, 45.—58. 

glasa: »Hosana! Blagoslovljen, koji dolazi u ime Go- 
spodnje, Kralj Izraelski!) Evanđelist Matej 
primjećuje na ovo, da se je tako ispunilo ono, što je 
rekao prorok Zakarija o Kristu.) A prorok Zakarija 
rekao je o Kristu ovo: »Kažite kćeri Sionskoj: E vo, 
Kralj tvoj dolazi k tebi krotak...<) 


Onda je Isus.u Jeruzalemu ušao u hram Božji, 


.i pristupili su k Njemu slijepi i hromi, i On ih je 
ozdravio. I djeca su vikala Isusu u hramu: »Hosana | 
. Sinu Davidovu!«") 


Tako je Isus Krist, Mesija i obećani Kralj, sve- 
čano i sjajno unišao u svoj grad i hram. Kraljeve 
primaju i dočekuju sa čašću i radošću. I Krist Kralj 
bio je primljen i dočekan u J eruzalemu sa najvećom 


. čašću i radošću. 


. A istoga još tjedna bio je i uzlazak Isusov na pri- 
jestolje. Na prijestolje posve drukčije, nego što je u 
običnih kraljeva zemaljskih. Uzišao je Isus na prije- 
stolje uzvišeno i veličanstveno, s kojega je privukao | 
k sebi ne samo oči cijeloga svijeta, nego i srca i duše 
milijuna i milijuna ljudi. Sa ovoga prijestolja pokazao 
je Isus svemu svijetu svoje kopljem probodeno i 
otvoreno Srce, koje je ljubilo svijet kao nijedno drugo 
srce nikada. O toj svojoj božanskoj ljubavi govori sam 
Isus ovako; »Od ove ljubavi nitko veće nema, da tko 
položi život svoj za svoje prijatelje.«) Sa božan- 
stvenog prijestolja svetoga Križa prikazao se je svi- 
jetu Krist Kralj kao veliki Kralj srdaca. I mi 
ćemo sad promotriti put i uzlazak Isusov na to Nje- 
govo kraljevsko prijestolje na Golgoti. 


50 Iv. 12. — 55) Zak. 9,9. — 5%) Mat. 21, 4—5. — 
5) Mat. 21, 12. 14. 15. — 58) Iv. 15, 18. 

Razjareni su bili farizeji, kad su gledali onaj 
sjajni doček i radosni Hosana Isusu u Jeruzalemu. 
Pa su govorili među se: »Vidite, da ništa ne oprav- 
ljamo. Eto sav svijet ode za njim!«) 

Isus je u hramu jeruzalemskom govorio o pše- 
ničnom zrnu. Govorio je ovako: »Došao je čas, da se 
proslavi Sin Čovječji. Zaista, zaista vam kažem: ako 
pšenično zrno padnuvši na zemlju ne istrune, ostaje 
samo; ako li istrune, donosi obilat rod.« I onda je 
Isus zavapio svome Ocu nebeskom: »Oče, proslavi 
ime svoje!« I tada je došao glas s neba: »I proslavio 
sam ga, i opet ću ga proslaviti.« A Isus reče narodu: 
»Sad je sud ovome svijetu; sad će knez ovoga svijeta 
biti bačen napolje. A ja, kad budem podignut sa 
zemlje, sve ću privući k sebi.« A ovo je govorio Isus, 
kaže sv. Evanđelje, da pokaže, kakvom će smrću 
umrijeti.) 

I pred blagdan Pashu, znajući Isus, da mu je 


došao čas, da prijeđe iz ovoga svijeta k Ocu, ugotovi . 


On sa učenicima svojim veliku večeru. I pod večerom 
izreče sjajnu besjedđu, koju je započeo ovako: »Sad se 
je proslavio Sin Čovječji, i Bog se je proslavio u 
Njemu.«“) U toj besjedi govori Isus o pobjedi svojoj 
nad svijetom i nad poglavicom ovoga svijeta, to jest 
nad đavlom, koji je gospodar neotkupljenog svijeta. 

I jedan učenik Isusov, po imenu Juda Iškariot, 
bio je izdajica Isusov. 

Iza večere iziđe Isus sa svojim učenicima preko 
potoka Cedrona u vrt Getsemanski. A znao je Juda 
izdajica to mjesto, jer se je Isus često puta tu sastajao 
sa svojim učenicima. I Juda sa vojnicima i slugama 


59) Iv. 12, 19. — %) Iv. 12, 22.—32. — 91) Iv. 13, 31. 

od glavara svećeničkih i farizeja dođe ovamo. I uhva- 
tiše Isusa, i svezaše ga. I dovedoše ga k velikom 


svećeniku Kajli, gdje se sabraše književnici i starje- 


šine. I Kajfa upita Isusa svečano:  »Zaklinjem te 
živim Bogom, da nam kažeš, jesi li ti. Krist, Sin 
Božji?« Reče mu Isus: »Ti kaza; ali ja. vam velim: 
odsad ćete vidjeti Sina Čovječjega, gdje sjedi s desne 
strane sile Božje i dolazi u oblacima nebeskim.«“) 
Često je puta bio Isus pokazao Židovima na svoju 
veličinu i čast. Sada, javno i svečano upitan, pokazuje 
Isus na svoj dolazak u oblacima nebeskim; pokazuje 
na sebe kao na Kralja Suca, ne bi li ih možda tako 
zastrašio i odvratio od njihova zločinačkog nauma, 
da ubiju Krista Kralja i Spasitelja svijeta: Ali fari- 
zeji i književnici rekoše: »Zaslužio je smrt.«*?) I su- 
tradan zaključiše svi glavari svećenički i starješine 
narodne da ubiju Isusa. I kad vidje Juda, izdajica 
Isusov, da odsudiše Isusa na smrt, očaja, što izdade 
krv nedužnu, i ode i objesi se. A Isusa svezana od- 
vedoše i predadoše ga upravitelju Ponciju Pilatu. 

I sad se je dogodilo ono u životu Isusovu, što 
nam ponajljepše pokazuje Isusa Krista kao Kralja. 
Upravitelj Pilat zapita. Isusa: »Ti li si kralj Ži- 
dovski?« Isus mu odgovori: »Govoriš li to sam od 
sebe, ili su ti drugi kazali za mene?« Odgovori Pilat: 
»Zar sam ja Židov? Tvoj narod i glavari svećenički 


. predadoše te meni. Što si učinio?« Isus odgovori: 


Kraljevstvo moje nije od ovoga svi- 
jeta. Kad bi bilo Kraljevstvo moje od ovoga svijeta, 
onda bi se moje sluge borile, da ne budem predan 


Židovima. Ali Kraljevstvo moje nije odavle.« Onda 


") Mat. 26, 27. sl. — %) Mat. 26, 66. 

mu reče Pilat: »Dakle si ti kralj? Isus od- 
< govori:»Ti kažeš, ja jesam Kralj...) 


Pilat, zastupnik svjetskoga rimskog a. pita: 


Isusa službeno. Na neka pitanja ne odgovara Isus. 
A na pitanje, da li je kralj, odgovara Isus posve mirno 


i dostojanstveno, da jest. I umire Isus za to. Tako | 


Isus javno pred svim svijetom izjavljuje, da On ima 
pravo na najviše i najuzvišenije Kraljevstvo. I Pilata 
još opominje Isus ovako: »Ti ne bi imao nikakve 
vlasti nada mnom, da ti nije dano odozgor.« 
Vojnici se narugaše Kraljevstvu Kristovu. Oni 
svukoše Isusa, i obukoše mu crvenu kabanicu, i met- 
nuše mu krunu od trnja na glavu i trsku u desnicu 
njegovu, i kleknuše na koljena pred. njim, i rugali 
su mu se i govorili: » Zdravo, kralju židovski!«*) . 
Isus Krist eto sjedi okrunjen! A. sveta Pjesma 
nad pjesmama zove kćeri Sionske, da iziđu i vide 
Kralja Mironosca okrunjena. »0, iziđite, kćeri 


Sionske, i gledajte Kralja Mironosca. 


pod krunom!...«) 

Pilat je sve pokušao da izbavi i pusti nedužna 
Isusa. Ali su Židovi vikali i prijetili Pilatu: »Ako 
ovoga pustiš, nisi prijatelj “art: jer svaki, koji sebe 
pravi kraljem, protivi se caru.«") 


I Pilata uplaši ova židovska prijetnja, ion izvede 


Isusa: napolje, i sjede na sudačku stolicu, i reče Ži- 
dovima: >»Evo Kralj vaši A oni povikaše: 
»Uzmi, uzmi, propni ga!« A Pilat im kaže: »Kralja 


vašega da propnem? Odgovoriše mu gla- 


vari svećenički: »Mi nemamo kralja nego cara.« 


4) Iv. 18, 33. sl.; Mat. 27,11. — *) Iv. 19, žad E 
%) Pjes, nad pjes. 3, 11. — 9%) Iv, 19, 12. 


I tako je narod židovski preko svojih službenih 
zastupnika odbacio svoga aa odbacio -Krista 
Kralja. 

Isus bude odsuđen na smrt. I naprtiše mu križ, 
na kojem je imao da umre. Križ je tako postao Isu- 
sovo kraljevsko prijestolje. | 

Isus ponese Križ svoj na Golgotu, i tu ga pro- 
peše. A Pilat napisa i natpis i stavi ga na Križ. A bilo 


. je napisano: »Isus Nazarećanin, Kralj ži- 


dovski«. Sav svijet imao je tako da dozna, da je 
Krist Kralj uzišao na svoje prijestolje, kad je bio 
propet na Križ. 

I kad je izdahnuo Isus na Križu, opet je dokazao. 


svijetu svoju svemoguću kraljevsku moć. Dokazao je 


i svojom smrću na Križu, da je On uistinu besmrtni 
Kralj neba i zemlje. Isus na Križu ispusti dušu, a 
sunce pomrča, i zastor se hramski razdera na dvoje 
od gornjega kraja do donjega, i zemlja se potrese, 
i stijene se raspukoše, i grobovi se otvoriše, i uskr- 
snuše mnoga tjelesa svetih, koji su bili umrli. A 
satnik i oni, koji su s njim čuvali Isusa, kad vidješe, 
da se zemlja trese i šta se dogodilo, prepadoše se vrlo | 
i rekoše: »Zaista, ovaj je bio Sin Božji!«*) 
Uzalud se dakle farizeji i svi njihovi ortaci podigli na 
Krista Kralja. Uzalud su oni smišljali u svom srcu 
isprazne stvari. I sa Križa kraljuje Bog, kraljuje naš | 
Krist Kralj. Pa dođite, braćo, i poklonimo se našemu 
Kristu Kralju na Križu! Na Križu je Kralj naših sr- 
daca, Kralj naših duša. i 


%) Mat. 27, 51. sl.; Luk. 23, 44. 

5. Kristu je dana sva vlast na nebu i na zemlji. 


Krist Kralj pokazao se je veličanstven, moćan i 
uzvišen, kad je iza svoje pregorke muke i smrti na 
Križu treći dan onako slavno uskrsnuo od mrtvih. 
Po svom slavnom uskrsnuću izašao nam je Krist Kralj 
kao slavan Pobjeditelj nad svijetom, nad sotonom i 
nad smrću. I uskrsnuli naš Spasitelj opet i opet kroz 
četrdeset dana ukazuje se svojim učenicima i navje- 
šćuje im svoj božanski mir. I nalaže sv. Petru Apo- 
stolu, neka mu vodi i pase janjce i ovce Njegova 
ovčinjaka. I daje svojim učenicima posljednje upute 
i punomoći. I s njima toliko razgovara o Kraljevstvu 
Božjem, da su ga jedamput upitali: »Gospodine! 
Hoćeš li u ovo vrijeme obnoviti Kraljevstvo Izrael- 
sko?«*) Još su uvijek učenici Isusovi sanjali i mi- 
slili o zemaljskom i političkom kraljevstvu Isusovu. 
A Isus je mislio na svoje duhovno Kraljevstvo, mislio 
je na djelovanje i silu Duha Svetoga, po kojem će: 
mu učenici biti svjedoci u Jeruzalemu i po svoj Ju- 
deji i Samariji i do na kraj svijeta. Mislio je Isus. 
na svoju sv. Crkvu, koja će se uz pomoć Duha Sve- 
toga raširiti po svem kolikom svijetu. 


I jedanaestorica učenika Isusovih pođoše u: 


Galileju na goru, kako im zapovjedi Isus. I ovdje 
im se ukaza Isus, i oni mu se pokloniše, i On im 
reče: »Dana mi je sva vlastnanebuina 
zemlji. Idite dakle i naučavajte sve 
narode krsteći ih u ime Oca i Sina i Duha Sve- 
toga; učeći ih, da drže sve, što sam vam zapovjedio. 
I evo ja sam s vama u sve dane do svršetka svi- 
jeta.«") i 


5%) Dj. Ap. 1, 6. — 7%) Mat. 28, -16.—20. 


I onda izvede Isus svoje. učenike na Maslinsku 
Goru u Judeji. I ovdje podignu ruke svoje, i blago- 


slovi ih, i u nebo se uznese, i sjede Bogu s de- 


sne strane.“) 
I Krist Kralj sjedi sada na sjajnom prijestolju 


u nebesima, i klanjaju Mu se svi Sveci Božji, i pje- 


vaju Mu pjesmu novu, i govore.Mu: »Dostojan si, 
Gospodine, da uzmeš knjigu i da otvoriš pečate 
njezine, jer si bio ubijen i svojom si krvlju otkupio 
Bogu nas iz svakoga plemena i jezika i puka i na- 
roda... Onome što sjedi na prijestolju i Janjetu 
blagoslov i čast i slava i moć u vijeke vijekova!«?) 

Tako sad Isus Krist vlada i kraljuje kao Kralj 
slave u sve vijekove u svome vječnom Kraljevstvu. 
Govori prorok o Njemu u nebesima ovako: »Dade 
Mu se vlast i slava i Kraljevstvo, da Mu služe svi 
narodi i plemena i jezici. Vlast je Njegova vlast 
vječna, koja neće proći, i Kraljevstvo se Njegovo neće 
rasuti.«*) Ispunilo se tako, što je i prorok Novoga 
Zavjeta, sv. Ivan Apostol, rekao o Kristu, Kralju 
slave: »Ima na haljini svojoj i na bedru svome na- 
pisano: Kralj Kraljevi i Gospodargospo- 
darf.«") 

I nakon svega toga, što eto čusmo o božanskom 
životu našega Krista Kralja, recimo, braćo, i svom 
dušom priznajmo one riječi, što su uklesane na stupu 
obelisku pred crkvom sv. Petra u Rimu: »Krist 
pobjeđuje, kraljuje, vlada; Kristsvoje 
vjernike od svakoga zla brani« 


7") Luk. 24, 50.; Mark. 16, 19. — ") Oikr. 5, 9. sl — 


") Dan. 7, 14. — "4) Otkr. 19, 16. 

III. Za Kristom Kraljem! 


Dosad :smo, braćo u Isusu, vidjeli razloge, radi 


kojih je: Isus Krist Kralj svega svijeta, Kralj svih | 


vijekova. Krist je Kralj, jer je Sin Božji, jer je 
bitno jednak s Da jer je vječna »Riječ, 
pokojojjesvepostalo,štojepostalo«.") 
Krist je naš Bog, i zato je Njemu sve podložno i 
.potčinjeno, 'i zato je On Kralj svega svijeta i svih 
vijekova. Ali Krist je i kao čovjek Kralj, jer je 
On u svojoj čovječanskoj naravi otkupio rod ljudski 
iz moći tmine, otkupio nas velikom cijenom") 
otkupio nas svojom dragocjenomkrvlju.") 
Krist je sam .sebe ponizio postavši poslušan do: 
smrti, do smrti na Križu. A zato ga je Bog i kao 
čovjeka uzvisio »i darovao mu ime, koje je 
nad svako ime, da se u ime Isusovo po- 
kloni svako koljeno onih, koji su na 
onebuina zemlji i pod zemljom, i svaki 
jeka prizna,daje Gospodin Isus Krist 
slavi Boga O'ea.«*) , 
I Krista Kralja rese sve vlastitosti ' kraljevske. 

“U Njega je i najviša mudrost i beskrajna moć i 
* milosrđe i pravda i blagost i darežljivost I Krist 
ide naprijed u borbi, i dijeli s nama rad i muku, 
ći u svakoj vrlini i kreposti On nam je svima izgled 
i primjer. »Eto Kralj vaš!") I poklonimo se 
Niemu srcem čitavim i pobožnim! I zavolimo ga svom 
dušom, Njega, čija je kraljevska čast i vlast i milost 
toliko puta i tako svečano: proglašeno i u Starom i 
u Novom Zavjetu. 


%)Iv.d,8. s 9) 1 Kor. 6,20. — ") 4. Petr. 1, 19. Ba 

Braćo. u Isusu! 1Isus Krist neka .bude Kralj 
našim srcima! Ono je opat Alkuin, slavni učitelj 
i savjetnik cara Karla Velikoga, dao Rabanu Mauru, 
nadbiskupu u Kčlnu, ovaj premudri savjet: »Traži 
Gospodina Isusa i primi ga u svoje srce, da On pre- 
biva u tebi, i da On kraljuje nad. tvojim životom!« 
Premudar .doista savjet. Mnogi danas traže istinu, 
traže mir i sreću na sve četiri strane, a na posljetku, 
na kraju svoga života stoje praznih ruku. Ne traže. 
oni istinu i nutarnju sreću i mir duši svojoj ondje, 
gdje se doista nalazi. Ne traže oni svoga Božanskog 


. Spasitelja. A mi, braćo u Isusu, tražimo svoga Isusa! 


Tražimo ga u molitvi, u razmatranju, u razmišljanju 
o životu Isusa Krista, u svetim misama, u propovi- 


- jedima, u općenju sa vjernim i pobožnim katolicima, | 


u čitanju dobrih knjiga i listova! Pa ćemo naći svoga 
1susa i uvijek ga sve bolje i bolje upoznavati. Našao 


.je najveće blago, tko je našao Isusa, Našao je. dobro 


nad svakim dobrom, tko je našao Isusa. Našao je 
manu nebesku, tko je našao Isusa. Našao je čist 
život, mir duši, kršćansku ljubav i Božju milost, tko 
je našao Isusa. Pa primimo, braćo, Isusa u svoje 


srce, to jest, darujmo Isusu svoju žarku ljubav! To: 


je sve, što On traži od nas. »Sinko moj,« govori nam 
Isus u knjigi Mudrosti, »daj mi srce svoje, i oči tvoje 


neka paze na moje putove!«*) A naša ljubav k Isusu 


neka ne bude samo jedan prolazan i časovit osjećaj, 


oveć neka .bude trajna ljubav, da tako Isus doista. 


prebiva u nama i da kraljuje nad čitavim našim. 
životom. Neka svako, naše djelovanje bude 'uprav- 
ljano papin. i, duhom. igujevim, a ne KOJE nevim 


%) Prič. 28, 26. 

krivim načelima opakog svijeta! Neka naše srece i 
naša volja i sve naše želje i sve naše misli i sve 
naše riječi i sve naše sklonosti budu u vlasti i-ruci 
Isusovoj! 1 onda ćemo biti dobri katolici i valjani 
značajevi. A takovih toliko treba današnje vrijeme. 
Trebamo čitavih ljudi. A čitavi su ljudi oni, koji su 
ljudi Kristovi. 

Braćo! Neka naš Isus Krist bude Kralj našoj 
dragoj mladeži! Današnji odgoj naše mladeži 
upravo je rđav. Rđav je odgoj djece i u obitelji i 
u školi. Toliki naši danas i roditelji i učitelji slabo: 


mare za vjerski uticaj u odgoju mladeži. Roditelji . 


danas tako zanemaruju svoju djecu, kao da su je 
rodili za pakao i vječnu propast, a ne za nebo i 
vječno blaženstvo. Morali bi biti roditelji zajedno sa 
Isusom spasitelji svojoj djeci, a oni su joj danas 
nažalost puno puta uprav kvaritelji. Nema straha 
Božjega, nema molitve, nema kršćanske stege i kre- 
posti, nema duha Kristova u tolikim našim kućama 
i obiteljima. A ima u njima toliko gole mode, toliko 
niske i proste raspuštenosti, koja vodi do bračne 
rastave, toliko ružnih strasti i taštih priprava za ne- 
ćudoredne plesove, što se uzimaju danas, čujte! od 
divljih amerikanskih Crnaca. Ruglo i sramota za da- 
našnju Evropu! A nije bolje ni u našim danas ško- 
lama. Veliki sv. Augustin, koji je jedan od najvećih 
umova ovoga svijeta, najviše je želio da upozna Boga 
i dušu svoju. Bila mu je riječ: »Boga i dušu želim 
da upoznam.«*") A po našim danas školama, i višim: 
i nižim, o svemu prije čuješ negoli o dragom Bogu 
i o besmrtnoj duši našoj. Takvim odgojem, odgojem 
bezvjerskim, otima se djetetu najljepša i najpleme- 


%') Deum et animam scire cupio. 

nitija radost, radost djetinjstva; i onda srce djetetu po- 
divlja; i potkopa se tako temelj njegovu zadovoljstvu i 
sretnom životu. Takav bezvjerski i bezbožni odgoj 
jest jedan zločin proti Bogu, kojemu u prvom redu 
pripada dijete, jer je ono za Njega stvoreno. Takav 
odgoj, odgoj bez Boga, jest i zločin proti državi. 
Bezbožni odgoj odgaja bezbožne. ljude, a bezbožni 
ljudi uvijek su bili pravi bič ljudskome društvu.“i 
stoga, braćo, vodimo djecu k Isusu, koji je najbolji 
prijatelj djeci! Ono je jedamput netko upitao jedno 
petgodišnje dijete: »Šta znaš, dijete, o dragom Isusu?« 
A dijste je ovako lijepo odgovorilo: »Znam, da me 
voli dragi Isus.« Jest, draga djeco, znajte i upamtite 
dobro i ne zaboravite nikada, da vas kao nitko 
drugi voli dobri Isus. Isus je prema djeci pružao 
svoje božanske ruke, i govorio je svojim učenicima: 
»Pustite djecu i ne zabranjujte im dolaziti k meni, 
jer je takovih Kraljevstvo nebesko!«*) Dođite dakle, 
djeco, k Isusu, Božanskom Prijatelju svome! On će 
vas blagosloviti i za ruku uzeti i voditi. A teško i 
jao svima onima, koji brane djeci doći. i pristupiti 
k Isusu! 

Braćo! Neka naš Isus Krist bude Kraljinašim 
obiteljima! O tome ovisi blagostanje i spasenje 
našega naroda. Obitelj je prva tvrđava narodna. 
Obitelj je korijen države. Kakva obitelj, takva općina; 
kakva općina, takav narod i takva država. Ako že- 
nidba nije više sveta, i ako je obitelj okrenula leđa 
Bogu, onda je u korijen pogođeno i udareno ljudsko 


društvo. I stoga neka naše momke i djevojke ne vodi 
u ženidbu mladenačka lakoumnost ili slijepa strast; 


2) Mat. 19, 14. 

već neka se naša katolička mladost posavjetuje u 
molitvi s Bogom, prije nego zakoraci tim tako važnim 
korakom u svome životu! S Bogom neka se sklapaju 
naše katoličke ženidbe, i neka bude i ostane uvijek 
Bog u našim katoličkim obiteljima! »Ja i moja 
kuća služit ćemo Bogu.«*) Tako je govorio 
onaj veliki narodni vojvoda Jozua u Starom Zavjetu. 
Tako, braćo, govorite i vi! Vi i kuće vaše neka služe 
Bogu! U obitelji je dijete. Svako dijete jest dar Božji, 
koji je roditeljima povjeren. I vama, roditelji, go- 
vori Bog onu iz Sv. Pisma: »Odgojte mi to dijete, 
i ja ću vam platiti!«“) Pa je stoga pravi zločin hoti- 
mice zapriječiti. blagoslov djece, to jest rađanje djece, 
jer tako se iz kuće izgoni blagoslov Božji. I svoju 


diecu dobro odgojiti, to je prva dužnost roditeljska. , 


Riječju i ponašanjem, svetim kršćanskim zborom i 


tvorom odgajajte, roditelji, svoje dijete! I ono će vam. 


jedamput stajati nad grobom i zahvaljivat će vam do 
neba na čestitom odgoju kršćanskom. A vaša skrb 


i briga neka se protegne na sve, što je u kući vašoj! 


Kuća vaša neka bude kuća molitve, kuća mira i reda! 
Znam, dragi roditelji, da je na vašim leđima briga, 


rad i muka, osobito ako je obitelj brojna. Ali pouzdajte 


se u Boga! Što više toga obiteljskog mučnog rada, 
to veća i sjajnija čeka vas na nebu nagrada. Izaberite 
dakle Isusa Krista za Kralja svojoj obitelji, svojoj 
kući! Progovarajte svaki dan Isusu iz dna duše svoje: 
»Isuse! Neka dođe u kuću moju Kraljevstvo Tvoje! 
Budi Kralj, Isuse, obitelji mojoj!« Posvetite, braćo, 
svoju obitelj Presvetom Srcu Isusovu! Isus je obećao, 


da će na osobit način blagosloviti one obitelji, koje 


8) Joz. 24, 15. — %) 2. Mojs. 2, 9. 

se posvete Njegovom Presvetom Srcu. Ja sam vam 
o tom g. 1920. opširno progovorio. u posebnoj okru- 
žnici i knjižici, koja ima naslov »Kršćanska 
obitelji posveta Sreu.Isusovu.«*) I ja 
vas, braćo, opet molim, da unesete sliku Presvetoga 
Sreca Isusova u svoje kuće, i da posvetite svoje 
obitelji Presvetom Srcu, u kojemu je jedino naše 
spasenje i ufanje. Srće Isusovo: jest korablja Nojeva. 
U korablji Nojevoj spasio se je rod ljudski. I u Pre- 
svetom Srcu Isusovu spasit će se rod ljudski. Pa 


stoga uniđimo kao Noje sa svojom obitelji u korablju! 


U korablju Presvetoga Srca! I onda će u obitelji 
našoj kraljevati Krist Kralj, Kralj Spasitelj, Kralj 


.slave, Kralj blažene vječnosti. 


I neka onda naš Isus Krist bude Kralj [drža 
vama, Kraljiu javnom životu! Država ima 
tu zadaću, da se brine, te po pravdi bude mir, po- 
redak i blagostanje među njezinim pripadnicima, 
među državljanima. I oni, koji upravljaju državom, 
potčinjeni su Bogu i Božjim zakonima. A Bog hoće, 


da se Njegova vjera štiti i promiče, jer uprav po: 


iom štiti se i promiče mir, poredak i opće blago- 


stanje. Pa ipak, nažalost, moramo svojim očima da 


gledamo, kako: tolike države u svijetu slabo mare 
za svete zakone Božje, za načela i nauke svetog 
Evanđelja, pa dopuštaju, da zla štampa i tolika zla 
društva napadaju na vjeru i Crkvu Božju, i da se 
kvari ćudoređe na svijetu. Tako u narodu propada 
i gine vjera i ćudoređe, a potom propada u narodu 


.imirired i opće blagostanje. Povijest nam je ljudska 


sto puta dokazala, da sreća i zadovoljstvo vlada u 


%) Ova se knjižica može još dobiti kod Ordinariaja 
Vrhbosanskog u Sarajevu. Stoji 2 Din. 

onim državama, gdje se pazi i sveto drži u narodu 
sveta vjera Isusova. O, kako zlatne plodove imao bi 
svijet, kad bi u državama i u svemu javnom životu 
bilo pripoznato Kraljevstvo Kristovo, to jest, kad bi 
se u svijetu držali i pazili zakoni Kristovi, i kad 
bi posvuda vladala pravda i ljubav Kristova! 
Ineka napokon naš Isus Krist bude Kralj svima 
našim katoličkim ustanovama, društvi- 
ma i organizacijama! Neka nas Krist Kralj 
vodi i pridiže i oduševljava u tom svetom apostolskom 
djelovanju za Njegovu stvar, za Njegovu svetu Kato- 
ličku Crkvu! Neka nas Krist obdari darovima Duha 
svojega, Duha Svetoga! Neka nas u svemu našem 
katoličkom radu i pokretu obdari i darom mudrosti 
"i darom razuma i darom savjeta i darom jakosti i 
darom znanja i darom pobožnosti i darom straha 
Božjega! Neka nas ovi božanski darovi i prodube i 
preporode i obnove i pročiste i usavrše u svemu 


našem katoličkom djelovanju, u našoj svetoj _Kato-_. 


ličkoj Akciji! I onda će zavladati među nama ona 
prava i vječna vrednota, kojoj je sveti Franjo Asiški, 
Zaštitnik Katoličke Akcije, dao lijepo ime u dvije 
riječi: »dobro i mir«. A gdje je dobro i mir, tu je 
krepost i milost, tu je život i blagoslov, tu je rad 
i radost, tu sve raste i cvate u duhu ljubavi, tu ima 
obilna i divna roda, tu ima i mirisa svetosti, tu je 
Isus Krist, naš Božanski Spasitelj i Kralj. 

A mi smo katolici danas u javnom životu rđavo 
stali. Bez ugleda smo i položaja. »A to se možda,« 
veli Sv. Otac Pijo XI. u svojoj spomenutoj divnoj 
enciklici o Kristu Kralju, »ima pripisati mlitavosti 
i pljašljivosti dobrih, koji se ili ne opiru uopće ili 
se premlitavo opiru. I zbog toga,« kaže dalje Sv. 

Otac, »neprijatelji Crkve nužno postaju sve smioniji 
i sve bezobzirniji.« 

Tako je, braćo! Mi katolici još nažalost ne znamo 
cijeniti što imamo. Mi mećemo ruke u džepove i 
puštamo, da nam otimaju naše bisere, i plašljivo se 
ugibamo i sakrivamo kao ono uplašeni učenici Isu- 
sovi iza smrti Isusove. A to nije nauk i primjer, 
što nam ga daju veliki sveci i pobornici naše sv. 
vjere. Pa je već vrijeme, da se prenemo i da usta- 
nemo i odlučno stanemo pod barjak našega Krisia 
Kralja sa svetom prisegom, da ćemo radije i umri- 
jeti, negoli od Kristova barjaka odstupiti. ' 

Braćo u Isusu! Kraljevstvo Kristovo zove nas 
u boj i na otpor! Vjernici Kristovi i malo stado, 
ustanite i stojte i ne bojte se! Ne boj se, malo stado, 
govori nam Isus. Ne bojte se, jer je volja Oca vašega 
nebeskoga, da vam dadne pobjedu i kraljevstvo!) 
Prihvatite dakle za baklju istine, što gori u vašem 
svetištu, i unesite je u taj svijet, što srlja u propast! 
Krist Kralj povjerio je vama svoju stvar. 

Imi se, braćo, moramo boriti, moramo osvajati 
duše. Jedan osobiti sakramenat, sakramenat sv. 
Potvrde, učinio nas je vojnicima i borcima Kristovim. 
I ne dajmo, da našu vojničku čast uprlja ikakva 
kukavština i plašljivost! Naš Spasitelj, naš Kralj 
hoće da ima od nas četu neustrašljivih. On nas 
potiče na neustrašljivost, pa makar nam i usmrtili 
tijelo. Samo. strah od Boga, koji može da upropasti 


tijelo i dušu, neka bude u našemu srcu! Mi nemamo Ma 
ništa da izgubimo, a imamo sve da dobijemo. Naše /+ 


ufanje leti u nebo i u vječni život. Pa od čega da 
nas onda bude strah? 
8) Luk. 12, 32. 

Nevjernici i bezbožnici dižu se, sa gvožđem i 
zlatom u ruci, proti Kristu i Njegovoj Crkvi. Mi 
kršćani, mi katolici ustanimo, sa evanđeoskim kre- 
postima u duši, da pobijedimo bezbožnost i nevjeru! 

Neprijatelji Kristovi sve kušaju i poduzimaju, 
da obore Njegovo kraljevsko prijestolje. Mi kršćani, 
mi katolici moramo živo i gorljivo kao apostoli ra- 
diti, da još više utvrdimo Kristovo prijestolje. 

Svijet današnji, kao zaliven, šuti o imenu Kri- 
stovu u javnom životu. Mi kršćani, mi katolici mo- 
ramo ime Kristovo navješćivati u sav glas i u javnom 
životu. Naša lozinka neka bude: Krist u svemu, uvijek 
i posvuda! Krist Kralj nama je sve! 

Ortaci kneza tmine muče se i trude se, da po- 
dignu kraljevstvo laži na zemlji. Mi kršćani, mi 
katolici ne žalimo nikakve žrtve, kad se radi o ši- 
renju Kraljevstva Kristova na zemlji! 

Neprijatelji grozničavo traže i vabe sebi. privr- 
ženike i pristaše. Mi kršćani, mi katolici moramo 
neumorno tražiti i predobivati ljude za građane ne- 
beskoga Kraljevstva i za vjerne vojnike.i trudbenike 
Kristove. ze 

Bezbožnici hođe da unište iz temelja Kraljevstvo 
Kristovo. Mi kršćani, mi koreniti katolici moramo 


odvažno i odlučno braniti kraljevska prava Kristova 


i za njih uvijek i svagdje istupati kao apostolski 
ljudi. 
Oni se zavjeravaju duhu tmine. Mi ćemo priseći 


dušom i tijelom svoju vjernost i odanost kraljevskom 


barjaku Kristovu. 
Protivnik naš đavao kao ričući lav obilazi i traži 
koga da proždre.") Mi, puni krotkosti i poniznosti, 


") 1. Petr. 5, 8. 

gledajmo da privučemo ljudske duše k istini, P ži- 
votu! 


Pakao misli da će pobijediti. Ali naša je pjesina 


vječna, naša je pjesma od pokoljenja do pokoljenja:- 


Krist pobjeđuje, Krist kraljuje, Krist 
vlada. Krist jučer, Kristdanas, Kristu 
vijeke.) i 

U toj tvrdoj vjeri, u svetom uvjerenju, .da će 
Krist Kralj na posljetku pobijediti sve svoje nepri- 
jatelje, i da će zakraljevati i zavladati našim dušama 
i srcima, u toj vjeri u Krista Kralja, predraga braćo u 
Isusu, ja vam napokon želim sretne i svete uskrsne | 
blagdane. I molim predobroga Krista Kralja, da vas 
sve utješi i podigne u svetoj ispovijedi, i da vas sve ' 
ojači i posveti u svetoj uskrsnoj pričesti. Tijelo 
Gospodina Našega Isusa Krista neka čuva dušu vašu 
za: život vječni! I na srce i na dušu vam evo mećem 


opomene apostolske, koje neka vas uvijek drže uz 


pobjedonosni barjak Krista Kralja: 


Bdijte i stojte, braćo, u vjeri! Držite se mu- 
ževno i utvrđujte se! Sve vaše djelovanje neka: bude 
u ljubavi!) Sami sebe ispitajte ozbiljno, jeste li 
u vjeri,.i da li Krist prebiva u vama.) Vjera je 
naša pobjeda nad svijetom.") Pa stoga ostanite: u 
vjeri utemeljeni i čvrsti i nepokolebljivi, da postanete 
sveti i bez mane i bez krivice!") Odbacite svaku 


zlobu i svaku lukavštinu i himbu i zavist i svako 


klevetanje!") Tako stojte u Gospodinu, braćo moja 
predraga i vrlo poželjena, radosti moja i kruno moja! 
Radujte se u Gospodinu svagda, opet velim: radujte : 


%) Hebr. 13, 8. — ") 1. Kor. 16, 18. — 9%) 2. Kor. 13, 5. 
— %) 1. Iv. 5, 4 — *) Kol 4,22. 28. — %) 1. Petr, 2, 1. 


se! Čednost vaša neka bude poznata svima ljudima! 
Gospodin je blizu. Ne brinite se tjeskobno ni za što; 
nego u svakoj molitvi i prošnji sa zahvaljivanjem neka 
se očituju Bogu potrebe vaše! I mir Božji, koji nadi- 
lazi svaki um, neka čuva srca vaša i misli vaše u 
Kristu 1susu!"*) 

I Njemu, Našemu Gospodinu Isusu Kristu, 
Otkupitelju od smrti i grijeha, besmrtnome Kralju 
vijekova čast i slava i hvala u vijeke vijekova! 
Amen.) : 


U Sarajevu, na Svijećnicu, 2. veljače 1927. 


T Ivan, 
nadbiskup. 


%) Filiplj. 4, 1.—8. — %) 1. Tim. 1, 17. 


Za Seratinski Jubilej! 


Upravo su izašle dvije knjižice, što ih je priredio 
Dr. Ivan Šarić, nadbiskup Vrhbosanski. 


Jedna." Myaljen isus! 


Priručnik Oltarskog Društva ili Bratovštine Presvetog 
Sakramenta. Sa 16 sličica i 80 str. Stoji sa poštarinom 
mekano uvezana knjižica 10 Din, ukoričena u platno 20 Din. 


Druga Kućni Katekizam. 


Priručnik Bratovštine Kršćanskog Nauka. Sa nekoliko 
sličica i 44 strane. Stoji sa poštarinom mekano uvezana 
knjižica 6 Din, ukoričena u platno 15 Din. 


Narudžbe prima . : 
Uprava ,,Ratoličkog Tjednika , Sarajevo, Roroščeva 15. 1. 
Novac se šalja unaprijed, ili se knjižica šalje nouzećem. 


Dvije najpotrebnije knjižice. 


U slavu 7OOgodišnjice smrti sv. Franje Asiškoga izašla 
je ovih dana lijepa knjižica 


Stope Serafinskog Oca. 


Napisao Dr. Ivan Šarić, nadbiskup Vrhbosanski. 


Knjižica je lijepo opremljena i urešena sa dvije. originalne 
.slike sv. Franje Asiškoga. Str. 68. 

Lijep dar i*spomen svakome u ovoj jubilejskoj godini 

sv. Franje! Svećenicima uvijek, a osobito u ovoj godini, 

dobar priručnik za propovijedi i razmatranja 0 sv. Franji. 

Knjižica se dobiva za 10 Din sa pošta- 
rinom kod Uprave ,,Katoličkog Tjednika“ 
Sarajevo, Koroščeva 15.1. 


Molimo braću svećenike, da ovu aktuelnu knjižicu naruče 
i što više rašire među narod. Novac se šalje unaprijed, 
ili se knjižica šalje pouzećem. 

Savremeno! 


CRKVA | PAPA 


Napisao 
Dr. Ivan Šarić, nadbiskup Vrhbosanski 


Str. 40. — Cijena 3 Din. 


Ova je knjižica krasno vrelo za propovijedi, go- 
ovore i akademije u slavu svetoj Crkvi, Sv. Ocu 
Papi uopće i napose današnjem Sv. Ocu. 


Narudžbe i sa narudžbom novac prima 
Uprava ,,Batoličkog Tjednika ', Sarajevo, Horoščeva 15. 1. 


Ivan Evanđelist Šarić: 


ie | SALVE REGINA 


knjiga 
i = Stihovi u čast Gospi 
] Str. 144: — Cijena 20 Din. 


le naj- KE KOD: 
e. e ;sarićeva Marijina poezija jest 
bolji l valjda najljepše, čim je Hrvat Gospu 


najjev- slavio.“ Život“ 
f ,U Šarićevoj Salve Regina spo- 
tiniji jeni su duh i srce, misao i čuvstvo u 

: lan! lijepom jedinstvu. Stihovi teku milo- 
.. zvučnim. naglasom. Kao vrelo puno 

. . slatkoće (ne sentimentalne), puno har- 
<i> *“ .monije, ljubavi i mudrosti.“ *  ,,Čas“ 


Narudžbe i sa narudžbom novac prima 


Uprava katoličkog Tjednika“, Sarajevo, Roroščeva 15. 1. 


Urhhosanske asaaa injižire 


izdaje Dr. IVAN ŠARIĆ, nadbiskup Vrhbosanski, 


1. svezak: Katolici, molimo se! Str. 40. Cijena 
3 Din. (Raspačano). 


ZAREA Psallite Domino! Strana_32. Cijena 
: 2 Din. X 

Šu Nad grobom trojice velikih hrvat- 

: skih biskupa. Strana 28. Cijena 

2 Din. 

4, Kršćanska obitelj i Posveta Srcu 
Isusovu. Sir. 32. Cijena 2 Din. 

Bir o Odgoj djece u obitelji. Strana 40. 


Cijena 3 Din. 

6. , ' Svećenik odgojitelj malenih. , Strana 
.48. Cijena 3 Din. 

rane Svećenik. Str. 32. Cijena 2 Din. 

8 i Dužnosti svećenika danas. Str. 32. 
Cijena 2 Din. 


Oi. g Prigodom Intronizacije. Strana 16. 
x Cijena 2 Din. 
10. Crkva i Papa. Str. 40. Cijena 3 Din. 
Hu Katolička vjera. Str. .40. Cijena 3 Din. 
12. Za Misije. Sir. 16. Cijena 2 Din. 
18. Na grob Biskupu Langu. Str. 36. 
: Cijena 3 Din. 
14. Sursum corda! Str. 32. Cijena 3 Din. 
19:5. Katolička Akcija. Str. 32. Cijena 3 Din. 
16. Stope Serafinskog -Oca. Sir. 68 sa 
: 2 slike. Cijena 10 Din: 
17. Hvaljen Isus! Sir. 80 sa 16 sličica. 
X. Cijena 10 Din. 
18. Kućni Katekizam. Str. 44 sa slikom. 
Cijena 6 Din. 5 
19," Za PR Pu Akciju. Str. 32. Cijena 
3 Din 


20. Krist Kralj. Str. 48. Cijena 3 Din. 


Narudžbe i sa narudžbom novac prima 


Uprava »Ratoličkog Tjednika“ u Sarajevu, 


Koroščeva 15.I. 

